**A Zala Megyei 03. számú Országgyűlési Egyéni Választókerületi Választási Bizottság 2022. január 31-ei alakuló ülésén meghozott jegyzőkönyvbe foglalt döntések**

**A Zala Megyei 03. számú Országgyűlési Egyéni Választókerületi Választási Bizottság elnökének és elnökhelyettesének megválasztása**

 **1/2022.(I.31.) számú jegyzőkönyvbe foglalt döntés**

A Zala Megyei 03. számú Országgyűlési Egyéni Választókerületi Választási Bizottság a választási eljárásról szóló 2013. évi XXXVI. törvény 39. § (1) bekezdése alapján tagjai közül **elnökének Dr. Baumgartner Imrét** megválasztja.

**2/2022. (I.31.) számú jegyzőkönyvbe foglalt döntés**

A Zala Megyei 03. számú Országgyűlési Egyéni Választókerületi Választási Bizottság a választási eljárásról szóló 2013. évi XXXVI. törvény 39. § (1) bekezdése alapján tagjai közül **elnökhelyettesének Dr. Csetneki Gábort** megválasztja.

**Döntés az OEVB egyes hatásköreinek átruházásáról**

 **3/2022. (I.31.) számú jegyzőkönyvbe foglalt döntés**

A Zala Megyei 03. számú Országgyűlési Egyéni Választókerületi Választási Bizottság a választási eljárásról szóló 2013. évi XXXVI. törvény **50. § (1) bekezdésében meghatározott hatáskörét a bizottság elnökére átruházza.** Felhatalmazza a bizottság elnökét, hogy amennyiben a bizottság által meghozott határozatban név-, szám- vagy más elírás van, a hibát kijavítsa, ha az nem hat ki az ügy érdemére.

**4/2022. (I.31.) számú jegyzőkönyvbe foglalt döntés**

A Zala Megyei 03. számú Országgyűlési Egyéni Választókerületi Választási Bizottság a választási eljárásról szóló 2013. évi XXXVI. törvény **213. § (2) bekezdése alapján a 213. § (1) bekezdésében meghatározott hatáskörét a bizottság elnökére átruházza.** Felhatalmazza a bizottság elnökét, hogy amennyiben megítélése szerint a kifogás elbírálására a Zala Megyei 03. számú Országgyűlési Egyéni Választókerületi Választási Bizottság nem rendelkezik hatáskörrel és illetékességgel, az ügyet – legkésőbb a beérkezését követő napon - az annak elbírálására hatáskörrel és illetékességgel rendelkező választási bizottsághoz áttegye.

Dr. Baumgartner Imre s. k.

 a Zala Megyei 03. számú OEVB elnöke